text: O (Əli) dedi: “O qadının yanına get və ona de ki, Allahın ona qalmasını əmr etdiyi evinə qayıtsın”.  O (İbn Abbas) dedi: “Mən onun yanına getdim və içəri girmək üçün icazə istədim, amma icazə vermədi. Ona görə də onun icazəsi olmadan evə girdim və döşəyin üstündə oturdum. O (Aişə) dedi: “Ey İbn Abbas, Allaha and olsun ki, mən sənin kimisini heç vaxt görməmişəm!  İcazəsiz evimizə girdin və bizdən icazə almadan döşəyimizə oturdun”.  Mən dedim: “Allaha and olsun ki, bu sizin eviniz deyil, sizin yeganə eviniz o evdir ki, Allah orada qalmağınızı əmr etdi, lakin siz itaət etmədiniz.  Əmirəl-möminin sizə çıxdığınız o yurda qayıtmağınızı əmr edir”.